Εύκολη τυρόπιτα χωρίς φύλλο, με μαϊντανό
Ελαφριά, αρωματική και πεντανόστιμη, χωρίς ζυμώματα και άνοιγμα φύλλου. Μέσα σε 20 λεπτά αυτή η τυρόπιτα είναι έτοιμη για τον φούρνο.
750 γρ. γάλα, 1 φλιτζ. τσαγιού πολέντα (σιμιγδάλι καλαμποκιού - στα ράφια με τα άλευρα μεγάλων σούπερ μάρκετ), 1½ φλιτζ. τσαγιού λευκό τυρί άλμης με χαμηλά λιπαρά, θρυμματισμένο, 1 φλιτζ. τσαγιού κατίκι, 1 κουτ. γλυκού μπέικιν πάουντερ, 200 γρ. ρεγκάτο με χαμηλά λιπαρά, τριμμένο, 3 αυγά, προτιμάμε βιολογικά, ελαφρώς χτυπημένα, 1 φλιτζ. τσαγιού φύλλα μαϊντανού, ψιλοκομμένα, 1 κουτ. γλυκού δυόσμος ξερός, τριμμένος, 100 ml ελαιόλαδο, αλάτι, πιπέρι φρεσκοτριμμένο, πάπρικα σε νιφάδες
Για την εύκολη τυρόπιτα χωρίς φύλλο αρχικά προθερμαίνουμε τον φούρνο στους 180° C.Σε ένα μεγάλο μπολ ανακατεύουμε με τον αυγοδάρτη τα αυγά με το λευκό τυρί και το κατίκι.Σε ένα άλλο μπολ ανακατεύουμε την πολέντα με το μπέικιν πάουντερ.Σε ένα κατσαρολάκι ζεσταίνουμε το γάλα σε χαμηλή φωτιά και ρίχνουμε σιγά-σιγά το μείγμα πολέντας-μπέικιν πάουντερ, ανακατεύοντας συνεχώς με έναν αυγοδάρτη.Μόλις πήξει το μείγμα, το αδειάζουμε στο μπολ με τα αυγά και τα τυριά, προσθέτουμε το μαϊντανό, το δυόσμο και την πάπρικα, αλατοπιπερώνουμε και ανακατεύουμε.Αλείφουμε με το μισό ελαιόλαδο ένα μέτριο ταψί, απλώνουμε μέσα το μείγμα, πασπαλίζουμε με το τριμμένο ρεγκάτο και περιχύνουμε με το υπόλοιπο ελαιόλαδο για να κάνει κρούστα.Ψήνουμε για 40-45 λεπτά.Σερβίρουμε την εύκολη τυρόπιτα χωρίς φύλλο ζεστή, σε κομμάτια και συνοδεύουμε με μια λαχανοσαλάτα.
Αλεύρι (ζύμες),Τυρί